Държавен вестник, бр. 38, 2012 г., стр. 49

БРОЙ  38	
Д Ъ Р Ж А В Е Н  В Е С Т Н И К 	
СТР.  49  
2. осигуряват от външната страна на огра­
дата минерализована ивица с широчина не по- 
малко от 2 м, която се поддържа в постоянна 
изправност.
Чл. 29. Лицата, собственици или стопа­
нисващи железопътни трасета, преминаващи 
през или покрай горски масиви, осигуряват 
поддържането на сервитута на трасето чисто 
от горими материали чрез почистване на трев­
ната и храстовидната растителност, паднала 
дървесна маса, включително и баластовата 
призма и банкета.
Чл. 30. Лицата, собственици или стопанисва­
щи газопроводи и продуктопроводи, осигуряват 
минерализована ивица с широчина не по-малка 
от 3 м, която отделя площадките около комп­
ресорни, разпределителни и катодни станции, 
кранови възли и очистителни съоръжения от 
горските масиви.
Чл. 31. Забранява се извършването на огневи 
работи през пожароопасния сезон по трасетата 
на газопроводи и продуктопроводи, преминава­
щи през горски територии или в непосредствена 
близост до тях, освен в случаите на аварии и 
неотложен ремонт, като противопожарните 
мерки за всеки отделен случай се съгласуват 
с органите на ПБЗН и съответната РДГ.
Чл. 32. (1) Преди настъпване на пожаро­
опасния сезон електроснабдителните и електро­
разпределителните дружества извършват сани­
тарни мероприятия по събиране и/или изсичане 
и изнасяне на сухата и паднала дървесна маса 
и на другите горими материали в просеките 
за преминаване на въздушни електропроводни 
линии през горските масиви.
(2) Горимите материали по ал. 1 се изнасят 
на разстояние не по-малко от 5 м от краищата 
на  просеките за преминаване на въздушни 
електропроводни линии през горските масиви.
(3) Не се допуска поставянето и/или скла­
дирането на дървени материали в просеките 
на въздушните електропроводни линии.
Чл. 33. Забранява се оставянето на изсе­
чена храстова растителност, клони и треви в 
просеките на въжените линии и лифтовете за 
транспорт на хора и материали (включително 
дългометражните горски въжени линии) и за 
другите линейни обекти с постоянен характер, 
минаващи през горски територии, извън посо­
чените в раздел ІІІ от наредбата.
Чл. 34.  Изискванията за пожарна безопасност 
във временните обекти се отнасят за срока на 
извършване на дейности в тях.
Чл. 35. Изискванията за пожарна безопас­
ност във временните обекти за дърводобивна 
и залесителна дейност са следните:
1. преди започване на дейности в тези обекти 
всички участници се инструктират за мерките 
за пожарна безопасност в тях и общите мерки 
и изисквания за опазване на горските терито­
рии от пожари;
2. обектите се оборудват с противопожарни 
средства съгласно изискванията на приложе­
нието;
3. за работа в обектите се допускат техника 
и оборудване, комплектувани с изправни про­
тивопожарни средства;
4. гориво-смазочните материали се съхраня­
ват в обектите върху минерализовани площадки, 
в метални стандартни  съдове, на разстояние 
не по-малко от 20 м от открит огън;
5. фургоните и други постройки за подслон 
на работещите се разполагат върху изчистени 
от горими материали площадки, оградени с 
минерализована ивица с широчина не по-
малко от 2 м;
6. почистването на сечищата, включително и 
тези без материален добив, както и на обектите 
за залесяване се организира така, че дървесните 
и други растителни остатъци да са на разстояние 
не по-малко от 20 м от границите им;
7. почистването на сечищата и обектите за 
залесяване чрез изгаряне на растителните ос­
татъци се допуска извън пожароопасния сезон 
по реда на чл. 23.
Чл. 36. Земеделските култури и трайни на­
саждения, разположени в горските територии 
или граничещи с тях, се ограждат с минерали­
зована ивица с широчина не по-малко от 2 м, 
изградена в територията за земеделско ползване. 
Чл. 37. Не се допуска натрупването на ос­
татъци от земеделски култури на разстояние, 
по-малко от 10 м, както и складирането на 
груби фуражи на разстояние, по-малко от 50 м 
от границите на горските територии.
Чл.  38. Разпоредбите на раздел ІІІ от наред­
бата се отнасят и за постоянните и временните 
обекти, граничещи с горските територии.
Раздел IV
Организация и задължения за осигуряване на 
успешно гасене на пожари в горските територии
Чл. 39. (1) Организацията за гасене на пожар 
в горските територии включва: 
1. предварителна подготовка за успешно 
гасене;
2. действия и мероприятия при гасенето на 
пожар в горските територии.
(2) Мероприятията за гасене на пожар в гор­
ските територии и редът за организирането им 
се отразяват в плана за действия при пожари.
(3) В плана за действия при гасене на пожар 
в горските територии се включват задълженията 
на отделните органи и лица, които участват 
в гасенето им, силите и средствата, редът и 
начинът за тяхното своевременно откриване и 
оповестяване, организацията по своевременното 
започване на гасенето с отговорници и сроко­
ве, ръководството при гасенето на пожарите, 
както и действията по обезопасяването на 
опожарените площи.